Oppidulum (miasteczko)
Oppidulum (Polonice miasteczko) est genus loci habitati Regni Poloniae Magnique Ducatus Lituaniae, oppidum parvum, quod Ius Magdeburgense non habebat, sed cuius incolae urbani vel burgenses et non rustici habebantur. Miasto vocabulum Polonum urbs, oppidum significat et miasteczko est vocabulum idem cum suffixo diminutivo. Saepe maxima pars incolarum oppiduli talis Iudaei erant; tunc de oppidulo Iudaeorum vel schtetl dicitur. Regno Poloniae Magnique Ducatus Lituaniae dissoluto multa miasteczko oppidula in Imperio Russico et postea in Russia, Ucraina. Ruthenia Alba, Lituania manebant. In Russia saeculi XIX interdum statum oppiduli miasteczko et coloniae variis regionibus sitae accipiebantur et nunc (anno 2020) 55 oppidula miasteczko iure in Russia existunt; regio Moscuensis, exempli gratia, tria talia habet et Leninopolitana quattuordecim.